Robbie Robertson

Jaime Robert «Robbie» Robertson, fødd Jaime Robert Klegerman ()), OC, var ein kanadisk musikar og gitarist. Han er mest kjend som gitarist og den viktigaste låtskrivaren i The Band. Han vart rangert på 78. plass på Rolling Stone si liste over dei 100 største gitaristane gjennom tidene. The Band er innlemma i både Rock and Roll Hall of Fame og Canadian Music Hall of Fame. Som låtskrivar har Robertson stått for klassikarar som «The Weight», «The Night They Drove Old Dixie Down», «Up On Cripple Creek», «Broken Arrow» og «Somewhere Down the Crazy River», blant mange andre. 

 Biografi 
Far til Robertson var jødisk og mor hans var av mohawkoppav. Han byrja å spele gitar i seksårsalderen og byrja sidan å skrive låtar. 

Gjennombrotet kom etter kontakt med songaren Ronnie Hawkins og frå 1961 til 1963 spelte han i bandet hans the Hawks (først som bassist og seinare gitarist) og turnerte i både USA og Canada. The Hawks braut med Ronnie Hawkins og turnerte på eiga hand i nokre år. Robertson utvikla ein blendande teknikk og var ein gitarhelt i New York-området før det i det heile fanst gitarheltar. Etter at Bob Dylan først hadde nytta Robertson som studiomusikar, vart heile The Hawks bandet til Dylan. I samband med motorsykkelulukka til Dylan fekk gruppa ein eigen platekontrakt og vart lansert under det nye namnet The Band.

Robertson, som tidleg hadde byrja å skrive låtar, vart snart den fremste låtskrivaren til The Band. Nesten alle dei kjende låtane til The Band er skriven av han. Dette førte til konflikt mellom Robertson og trommeslagaren Levon Helm, som meinte at mange av låtane vart arbeidd fram som eit samarbeid mellom alle medlemmane i studio. Det var Robertson som tok initiativet til oppløysinga av The Band i 1976, og då gruppa vart gjenforeint i 1980-åra ville han ikkje vere med. 

I 1987 debuterte han som soloartist med albumet Robert Robertson. I 1994 gjekk Robertson attende til røtene sine med gruppa The Red Road Ensemble og Music for the Native Americans. I 1998 kom albumet Contact from the Underworld of Redboy. I 2000 spelte han i lag med Levon Helm på Ronnie Hawkins-songen «Blue Moon in My Sign» på albumet Can't Stop Rockin''' – men Helm og Robertson var aldri i studio samstundes. 

 Diskografi 
 Album med The Band 
 1968   Music from Big Pink 1969   The Band 1970   Stage Fright 1971   Cahoots 1972   Rock of Ages 1973   Moondog Matinee 1975   Northern Lights - Southern Cross 1977   Islands 1978   The Last Waltz 1995   Live at Watkins Glen Albums med Bob Dylan and The Band 
 1974   Before the Flood 1974   Planet Waves 1975   The Basement Tapes 1998   The Bootleg Series Vol. 4: Bob Dylan Live 1966, The "Royal Albert Hall" Concert Soloalbum 
 1987	Robbie Robertson (med U2, Peter Gabriel)
 1991	Storyville 1994	Music for The Native Americans 1998	Contact from the Underworld of Redboy 2011	How To Become Clairvoyant Filmar 
Robertson er tilskriven i følgjande filmar
 1978	The Last Waltz  (musikar/produsent)
 1980	Carny  (skodespelar/låtskrivar/produsent)
 1980   Raging Bull (musikkprodusent)
 1983   The King of Comedy (musikkprodusent)
 1986   The Color of Money (songar og filmmusikk)
 1991   Until the End of the World (musikk)
 1994   Jimmy Hollywood (musikk)
 1995   Casino (musikalsk rådgjevar)
 1995	The Crossing Guard	(skodespelar – Roger)
 1996   Phenomenon (produsent for filmmusikken)
 1996	Dakota Exile  (forteljar)
 1999   Forces of Nature (musikalsk rådgjevar)
 1999   Wolves (forteljar)
 1999   Any Given Sunday (songar)
 2000   Dancing at the Blue Iguana (songar/musikar)
 2001   The Life and Times of Robbie Robertson 2002   Gangs of New York (musikalsk produsent)
 2002   Skins (låtskrivar/musikar)
 2004	Jenifa (medprodusent)
 2004   Ladder 49 (original song «Shine Your Light»)
 2006   The Departed (musikalsk produsent)
 2007   Eric Clapton: Crossroads Guitar Festival 2007 (musikar)
 2008   Mardik: From Baghdad to Hollywood (skodespelar)
 2009   Shutter Island'' (musikalsk rådgjevar)

 Kjelder 
 Denne artikkelen bygger på «Robbie Robertson» frå ,  den 22. januar 2011. 
 oppgav desse kjeldene:

 Bakgrunnsstoff 
 Robbie Robertson på MySpace
 Robbie Robertson på Facebook


Kategori:The Band-medlemmar
Kategori:Folk frå Toronto
Kategori:Kanadiske countryrockemusikarar
Kategori:Kanadiske folkrockemusikarar
Kategori:Kanadiske rockegitaristar
Kategori:Kanadiske rockesongarar
Kategori:Kanadiske songarar
Kategori:Kanadiske låtskrivarar
Kategori:Governor General's Performing Arts Award
Kategori:Juno-vinnarar
Kategori:Musikarar frå Ontario
Kategori:Order of Canada